google/wiki40b huggingface dataset:
Postmuseet

Postmuseet ble etablert i 1947, og ivaretar et nasjonalt ansvar for posthistorie. I 2015 endret Postmuseet navn til Norges Postmuseum. Etter å ha vært lokalisert i Oslo i alle år, konsoliderte Postmuseet våren 2003 med Maihaugen museum i Lillehammer. Ny utstilling i Postgården på Maihaugen åpnet i juni 2004. I 2010 skiftet det konsoliderte museet Maihaugen navn til Lillehammer museum.
Postmuseet ble etablert i forbindelse med Postens 300-årsjubileum i 1947, men de første tankene om et norsk postmuseum kom så tidlig som i 1885. I sirkulære nr.11 fra Poststyret dette året heter det: «De ved Postanstalterne beroende, Postvæsenet tilhørende inventarsager, der ikke lenger benyddes, bedes snarest muligt insendt til Departementets 3die Postadministrasjonskontor».
Det skulle imidlertid gå flere år før utviklingen gikk videre. I 1901 deltok Poststyret med en mindre postavdeling på en kulturhistorisk utstilling på Norsk Folkemuseum på Bygdøy. I årene som følger minner Poststyret om innsendingen av inventarsaker i sirkulærmeldingene sine. Det som kom inn ble satt på lager. Først i 1935 fikk saken et mer offisielt preg. Departementet overlot til Postdirektøren å skaffe husrom og opprette et eget Postmuseum, og den 15. april 1947 ble museet åpnet. Lokalene lå i sjuende etasje i Hovedpostgården i Oslo. Museet besto av ni sammenhengde rom på til sammen 400 m². Utstillingen inneholdt blant annet modeller av skip og kjøretøyer, våpen, posthorn, skilt og frimerker.
I årene frem til 2003 var museet lokalisert i posthuskvartalet ved hovedpostgården i Oslo. I 2003 konsoliderte Postmuseet med Maihaugen. Museet og dets samlinger ble flyttet til Maihaugen på Lillehammer. Museet holder i dag til i Postgården i Byavdelingen i friluftsmuseet på Maihaugen. I Postgården finnes den historiske utstillingen «Post underveis», og på Maihaugen stasjon finnes utstillingen «Posten på skinner» - en utstilling om ambulerende postekspedisjoner på tog. Norges Postmuseum viser årlig nye midlertidige utstillinger inne i Maihaugens hovedbygning.
Irene Levin

Faglig bakgrunn og karriere

Levin er utdannet fra Institute for Youth Leaders from Abroad i Jerusalem (1962–63) og ved Norske Kvinners Nasjonalråds Sosialskole (1964–65). I 1983 tok hun Master of Social Service-graden ved Bryn Mawr College i Philadelphia. I 1994 tok hun dr. polit.-graden ved Universitetet i Trondheim med avhandlingen Stefamilien – variasjon og mangfold.
Levin arbeidet som sosialkurator i diverse stillinger fra 1966, før hun fra 1971 arbeidet som sosialkonsulent ved Familievernkontoret i Akershus. Fra 1986 til 1991 var hun tilknyttet Senter for kvinneforskning ved Universitetet i Oslo, samtidig som hun var stipendiat ved Institutt for sosialt arbeid ved Universitetet i Trondheim. I 1991 ble hun ansatt som universitetslektor samme sted. I 1992 ble hun amanuensis, før hun fra 1994 ble førsteamanuensis.
Fra mars 1996 var hun førsteamanuensis ved Høgskolen i Oslo (avdeling ØKS), før hun i desember 2000 ble professor (den første kvinnelige professor ved daværende Høgskolen i Oslo). Levin har også hatt førsteamanuensis II-stillinger ved Psykologisk institutt ved UiO og ved NTNUs program for sosialt arbeid.

Utenomfaglig engasjement

Levin har også engasjert seg for jødenes sak. Hun var med på å stifte den norske avdelingen av Bnei Akiva i 1959/60 og var deretter leder i mange år. Hun var også med på å starte Komiteen for jødene i Sovjet i 1970, og var i mange år med i ledelsen av organisasjonen. I perioden 2005 til 2007 arbeidet Levin ved Senter for studier av Holocaust og livssynsminoriteter med forskning og formidling om holocaust i Norge.

Familiebakgrunn

Levins foreldre flyktet selv fra jødeforfølgelsene i Norge høsten 1942. Moren var gravid under flukten til Sverige og Levin ble født i Norrköping. Levins besteforeldre kom i 1905 til Norge fra Litauen på grunn av forfølgelsene og antisemittismen i landet. Omkring 30 medlemmer av Levins egen familie ble drept i Auschwitz.

Publikasjoner

Levin har utgitt flere lærebøker i sosialt arbeid, blant annet «Hverdagsliv og samhandling med et symbolsk interaksjonistisk perspektiv» (med Jan Trost) og en bok om sosialt arbeid i Universitetsforlagets «Hva er…»-serie
Knut Mestad Hatlen

Livshistorien

Knut Knutsen Mestad var navnet hans da han flyttet til Isfjorden i 1848. Han var fra Voss og kom sammen med sin hustru Torbjørg Mikaelsdatter Århus (Senere: Torbjørg Mikkelsdatter Hatlen). Han slo seg ned på garden Morstøl i Isfjorden. Sammen med dem i reisefølget var Jørgen Bergersen Brunborg og Knuts søster, som også het Torbjørg. De giftet seg året etter og tok over garden på Morstøl og tok navnet Jørgen Brunborg Morstøl og Torbjørg (Knutsdatter) Morstøl. Knut Mestad kjøpte jord i Hatlen og bosatte seg der i 1865. Knut skal ha vært dyktig med trearbeide og ekspert på å lage vevskjeer. Kona Torbjørg var flink til å spinne og veve. Noe av vadmelet fant nok veien nordover, siden Knut drev med skreppehandel .

Nordlandshandelen

Det begynte med skreppehandlere som blant annet handlet med vadmel. Et heldig sammentreff var at bygda fikk flinke skreddere, det ble laget gode sko og klær. Samtidig skjedde endringer i lovverket og i begynnelsen av 1800-tallet mistet Trondheim og Bergen eneretten på handel i Nord-Norge. Det ble også lov å selge varer en ikke selv hadde produsert. 
Engang på 1870-tallet begynte en større og mer organisert handel mot Nord-Norge med ferdigsydde dresser og sko. Knut Mestad Hatlen regnes som pioneren. Stadig flere ble med på de vinterlige turene nordover og i indre Romsdal vokste konfeksjonen. Denne Nordlandshandelen pågikk over 100 år, helt til andre verdenskrig. Isfjorden er kalt konfeksjonsindustriens vugge i Norge. Den utbredte handelen til Nord-Norge la grobunn for en rekke små og etterhvert store konfeksjonsfabrikker i bygda. En av de mange fabrikkene er bevart som Konfeksjonsmuseet .
Margrete Skulesdatter

Gift med kongen

Kort før Kong Inge Bårdssons død den 23. april 1217 ble Skule Bårdsson gjort til hirdstyrer og fikk jarlsnavn av broren. Skule tok arven etter broren og gjorde deretter krav på Norges krone, men ble overrasket av at birkebeinerne fikk presset igjennom at Håkon Håkonsson var eneberettiget til tronen, noe som ble bekreftet på riksmøtet i Bergen i 1223. Skule fikk likevel Frostatingslagen med Sunnmøre, og skulle bli kongens formynder, men han ble stadig skjøvet til side. For en mann med Skules ambisjoner ble det vanskelig og forholdet mellom ham og kongen ble stadig mer uforsonelig.
I 1225 ble det bestemt, som vanlig var i de fleste europeiske land, at kongen og jarlen skulle fredsforsones og allieres gjennom et giftemål. Håkon Håkonsson ble gift med Skules datter, den 17 år gamle Margrete Skulesdatter.

Far og svigersønn

I 1237 ga Håkon Skule hertugnavn og en tredjedelen av landets inntekter. Skule tok likevel kongsnavn på Øreting i 1239, og gikk i åpen strid mot svigersønnen Håkon. Han dro med sin hær sydover, men i Oslo led han nederlag i et slag mot kongshæren. Han flyktet til Nidaros og tok sin tilflukt i Elgeseter kloster. Dette ble stukket i brann, og da Skule kom ut med sine menn, ble han drept.
Krisztián Németh

Liverpool

Németh ble signert fra den ungarske klubben MTK etter sesongslutt i 2007, sammen med klubbkamerat Andras Simon. Begge spillerne signerte 3-årskontrakter.
Nemeth spilte sin første kamp for Liverpools førstelag i en uavgjort og målløs treningskamp borte mot Villarreal 30. juli 2008. 
Den ungarske landslagstreneren Erwin Koeman gikk ut i august 2008, og sa at Nemeth trengte førstelagserfaring borte fra Liverpool, og anbefalte Nemeth å gå på utlån fra Merseyside-klubben. Samtidig var Nemeth koblet til en mulig låneopphold hos Leeds United.
26. januar 2009 bekreftet Liverpool at Nemeth hadde gått på et lån på en måned til Blackpool. Bare to dager senere i Nemeths debut ble han hardt skadet da han brakk kjeven i en kamp mot Queens Park Rangers.
Etter returen til Liverpool spilte ungareren for reservelaget, men mot slutten av sesongen 2008-2009, ble han flyttet opp og begynte å trene sammen med førstelaget.
Sesongen 2009-2010 var Németh utlånt til AEK Athen før han i august 2010 ble solgt til Olympiakos.

Landslagsspill

Krisztian var en av stjernene i den ungarske U-17-troppen, som spilte under UEFAs EM for U-17 i Luxembourg.
Han ble tatt ut i Ungarns EM-tropp til EM i Frankrike 2016.
Jönköpings län

Landskap

Jönköpings län representerer den nordvestlige delen av landskapet Småland, med unntak av noen kommuner (Habo, Mullsjö) som tilhører Västergötland.

Administrasjon

Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og ivareta rettssikkerheten.
6. armé i Russland

6. armé eller 6. kombinerte armé (russisk 6-я общевойсковая Краснознамённая армия) er en styrke på operasjonelt nivå med hovedkvarter forlagt til Agalatovo i Leningrad oblast i Vestre militærdistrikt i Russland.
Mellomvalget i USA 2010

Mellomvalget i USA 2010 var et mellomvalg som ble avholdt tirsdag 2. november 2010. Det ble holdt valg på 435 seter i Representantenes hus, 37 seter i USAs senat og på 37 guvernører i USAs delstater. Det ble dessuten avholdt mange lokale valg på delstats- og fylkesnivå. Det ble også holdt valg på borgermester i flere av USAs største byer som Washington D.C., San Jose og New Orleans.
Demokratene hadde flertall i Senatet og Representantenes hus fra 2006. Resultatene fra valget viste at Demokratene mistet flertallet i Representantenes hus, men beholdt et knapt flertall i Senatet.
Republikanerne lå tidlig an til å gjøre det godt i valget. En meningsmåling gjennomført i slutten av august viste at på en generell valgseddel ville 51% stemt på republikanerne, mens 41% ville stemt på demokratene.
En av flere trender i mellomvalget var motstanden mot det etablerte. Tre sittende senatorer, fire sittende representanter og en guvernør som alle ønsket gjenvalg tapte i sine partis primærvalg og fikk ikke stille i hovedvalget. I hovedvalget tapte to sittende senatorer plassen, mens 53 sittende representanter tapte. Av de 53 var kun to republikanere.
Apotek 1

Logo

Kjedens logo et hvitt kors på grønn bakgrunn, avledet av det grønne korset, et mye brukt symbol for apotek internasjonalt.

Historie

Kjeden ble etablert i 1994 av en gruppe apotekere som ønsket et innkjøpssamarbeid. Siden den gang har kjeden vokst til å inneha 40% av det norske apotekmarkedet. Apotek 1 har i 2019 over 385 apotek rundt omkring i Norge.
Formålet med opprettelsen av kjeden var via et kjedesamarbeid å kunne utvikle apotekenes lønnsomhet og faglig. Det ble spesielt lagt vekt på at kjeden skulle være farmasifaglig forsvarlig. Kjerneverdiene ble formulert i ordene trygghet, veiledning, innlevelse, effektivitet og tilgjengelighet. Det første kjedeapoteket som ble åpnet var Apotek 1 Manglerud i Manglerud senter høsten 1999.
Pi

Den matematiske konstanten  (symbol:  (minuskel pi), gresk bokstav) er definert som forholdet mellom omkretsen og diameteren til en sirkel: Omkrets =  diameter. Ofte brukes 3,14 eller brøken 22/7 som en rimelig tilnærming til  for hverdags bruk, for eksempel i skolen. Den nøyaktige verdien har uendelig mange ikke-sykliske desimaler, dermed er  et irrasjonalt tall eller mer spesifikt et transcendentalt tall.
Man bruker tallet , som forklart over, når man skal regne omkrets og areal av sirkler eller ellipser.  brukes også når man skal finne volum- og overflateverdi av kjegler, sylindre og kuler. Også i trigonometrien er  en grunnleggende konstant.
I 2019 ble  kalkulert til over 31,4 billioner desimaler, og tok 121 dager å beregne. Pi-dagen markeres den 14. mars.
En numerisk tilnærming til pi, er: 𝜋 ≅ 3 ,141 592 653 589 793 238 462 643 383 279 502 884 197 169 399 375 105 820 974 944 592 307 816 406 286 208 998 628 034 825 342 117 067 982 148 086 513 282 306 647 093 8…

Behovet for nøyaktighet av 
  
    
      
        π
      
    
    {\displaystyle \pi }

Siden  er et  irrasjonalt tall er det ikke grenser for hvor nøyaktig man kan beregne , men er det egentlig nødvendig? – NASA bruker i sine baneberegninger for interplanetære reiser 16 signifikante sifre. Det viser seg at 39 signifikante siffer er tilstrekkelig til å beregne de fleste kosmologiske konstanter, siden du da kan beregne omkretsen av universet med en nøyaktighet på ett atom. Hvis man tar hensyn til avrundingsfeil vil noen få hundre siffer være nok til alle tenkelige vitenskapelige formål. Vi har likevel beregnet  med en ufattelig høy presisjon, men hva er poenget? Delvis er det nok menneskets iboende trang til å bryte rekorder, men det har også visse praktiske fordeler, slik som at beregningsalgoritmer for  brukes til å teste superdatamaskiner, testing av numeriske algoritmer og i ren matematikk der man trenger data for å evaluere forutsigbarheten i .

π
      
    
    {\displaystyle \pi }
  
 på avveier

I 1897 var kongressen i delstaten Indiana, i USA, i ferd med å vedta en lov som bl.a. kunne tolkes som en avrunding av  til 3,2 i stedet for 3,14. Kongressen ble dog stoppet av en professor som tilfeldigvis var til stede før det endelige vedtaket.
Nordmannen Andreas Dahl Uthaug utga i 1916 en bok om et eget norsk , som var nøyaktig 3,125.
Vinnufonna

Vinnufonna er en isbre i Sunndal kommune i Møre og Romsdal fylke. Vinnufonna utgjør et areal på 1,3 km² og er 1,8 km lang. Det er den største isbreen i Møre og Romsdal.
Sunndalsfjella har 259 isbreer og 23 fjelltopper over 1 800 m. Vinnufonna varierer mellom 1 150 og 1 800 moh.
Valglov

En valglov er en lov eller et lovverk som legger premissene for hvordan et valg skal resultere i et valgt myndighetsorgan. En valglov kan blant annet inneholde regler for hvem som kan stemme, hvem som kan stille til valg, eventuelle prosedyrer for å få stemmerett, prosedyrer for stemmegiving, prosedyrer for å stille til valg, hyppighet av valg, regler for valgkamp, opptellingssystem for stemmer m.m. Ikke alle valglover har alle disse momentene med, i Storbritannia er det for eksempel ingen juridisk begrensning på hvor langt det kan gå mellom valgene, selv om sedvanen tilsier at det ikke skal gå mer enn fem år mellom valg. Andre valglover har flere momenter, for eksempel rundt bruken av folkeavstemninger.
En valglov forutsetter ikke et demokrati. I flere ikke-demokratiske stater er for eksempel retten til å stille til valg begrenset til personer som er medlemmer av et bestemt politisk parti eller personer som er godkjent av en bestemt institusjon. Eksistensen av en valglov garanterer heller ikke at den blir fulgt, men i og med at det er en lov, vil personer eller grupper som bryter den i de fleste land kunne sanksjoneres av en uavhengig institusjon, som regel høyesterett. Det finnes imidlertid eksempler på at politikere har byttet ut denne institusjonen for å kunne bli valgt. Et eksempel på dette er da Pakistans president Pervez Musharraf i 2006 avsatte høyesterettsdommere for å kunne bli gjenvalgt i strid med valgloven.

Norges valglov

Norges valglov er fra 2002, og avløste valgloven fra 1985. Den nye loven innebar flere endringer: blant annet opphørte forhåndsstemmegiving på Posten, det ble slutt på stemmeseddelkonvolutter på valgdagen og partienes kumuleringer fikk redusert betydning. Etter anbefaling fra internasjonale valgobservatører ble det i 2007 innført krav om at velgerne legitimerer seg ved stemmegiving (valgloven § 8-4). I 2009 ble det åpnet for tidligstemming fra 1. juli i valgåret (valgloven § 8-1 nr 4), og det ble forbudt å offentliggjøre valgdagsmålinger mens valget pågår (§ 9-9).
Nu Wa

Nüwa (tradisjonell kinesisk: 女媧; forenklet kinesisk: 女娲; pinyin: Nǚwā) er en en guddom fra kinesisk mytologi, mest kjent for å ha skapt mennesket på nytt etter en stor katastrofe.
Under Han-dynastiet ble Nu Wa beskrevet som Fu Xis søster og kone. Sammen hjalp de menneskene og lærte dem mange ting, deriblant jakt, fiske og kjærlighet.

Annet

Nu Wa er også en figur i videospillet Dynasty Warriors og Warriors Orochi 3.
Norsk kvit sau

Norsk kvit sau (NKS) er en norsk sauerase som har blitt krysset fram av crossbredraser (blant annet dalasau, rygjasau og steigarsau) fra 1970-tallet og framover. Av type tilhører den langhalesauene. Rasebetegnelsen Norsk kvit sau ble innført i 2000/2001.
NKS kjøtt- og ullsau som minner mest om dalasau, men den er noe mer spedlemmet enn denne. Som sådan er rasen også mer fruktbar, rasktvoksende og kjøttrik enn dalasauen. Organisert avlsarbeid drives av Norsk Sau og Geit (NSG), som blant annet fryser ned sæd for langtidslagring.
I sauekontrollen utgjorde norsk kvit sau 69 % av søyene i 2006. Rasen er derfor den mest utbredde i Norge.
The Scaffold

Arbeid for BBC TV

I 1970 opptrådte The Scaffold i en egen fjernsynsserie for barn, kalt Score With The Scaffold.
Tidlig i 1971 laget gruppa noen melodiøse sanger i anledning en statlig fjernsynskampanje for å få engelskmenn til å gå over fra tolvtall til desimaler som system for sine pengeverdier; £1 = 10 pence.  I disse fem minutter lange programsnuttene på BBC1, som het Decimal Five, sang de av hjertens lyst slike inspirerte, lyriske fraser som "Give more, get change" og "Use your old coppers in sixpenny lots". 
I 1972 skapte The Scaffold en ½ times lang musikkfilm kalt "Plod", basert på en tidligere sceneopptreden rundt samme tema. Den ble filmet i Liverpool med deltakelse fra guttene på Liverpool Institute High School, hvor også McCartney-brødrene, og Beatleskollega George Harrison, en gang selv hadde vært elever.

De grimme brødrene

I 1973 gikk The Scaffold over til Island Records og utga albumet Fresh Liver. Ingen singler ble utgitt fra dette albumet. Deretter ble gruppa utvidet med frontfigurene fra to andre musikalske komigruppene The Bonzo Dog Band og Liverpool Scene. Gruppa fikk navnet The Grimms, som var et akronym satt sammen av initialene i etternavnet for hvert av de seks kjernemedlemmene Gorman – Roberts – Innes – McGear – McGough – Stanshall.
Noen sluttet og andre venner fra det samme poesi- og komikermiljøet kom til, noe som innebar at besetningen i bandet aldri var spesielt stabil. Av andre som tok del i prosjektet var for eksempel lyrikerne Adrian Henri og Brian Patten, mens Vivian Stanshall og Mike McGear var helt ute av bildet allerede lenge før deres tredje album, "Sleepers", ble påbegynt i studio.

Svanesang med vinger

Etter suksessen som The Scafold opplevde i 1974 med singelen "Liverpool Lou", med Paul McCartney som produsent, innspilt med deltakelse fra både Paul McCartney og Wings, gjenoppsto The Scaffold for et aller siste samarbeid om et album, Sold Out. LP-en utkom hos Warner Brothers.
B-siden til "Liverpool Lou" het "Ten Years After on Strawberry Jam", og var en instrumental komponert av Paul og Linda McCartney. Denne ble i sin helhet spilt av Wings kun med The Scaffold tilstede.
Shangri-La (album)

Shangri-La er det fjerde soloalbumet fra Mark Knopfler siden oppløsningen av rockegruppa Dire Straits i 1995. Det kom ut på Warner Bros. Records/WEA 28. september i 2004.
Felukk

Felukk (opprinnelig fra arabisk, «skip») er en tradisjonell trebåt som brukes i Middelhavet og Rødehavet som er kjennetegnet av hellende master og latinerseil.
Viljens triumf

Liknende propagandafilmer

Leni Riefenstahl benyttet det samme bildespråket i flere filmer. Hun lagde en tilsvarende dokumentarfilm fra rikspartidagene i 1933, Sieg des Glaubens («Troens seier»), som var den første hun produserte for Hitler og hans nazistparti. Den framstår som «naturligere» enn seinere «overregisserte» filmer, som Tag der Freiheit: Unsere Wehrmacht («Frihetens dag! - Våre væpnede styrker!») fra partikongressen i 1935 og den berømte og påkostede propagandadoukumentaren fra de olympiske leker i Berlin i 1936, Olympia. For øvrig ble alle kopier av rikspartidag-filmen fra 1933, «Troens seier», ødelagt etter ordre fra partiledelsen. I denne filmen opptrådte SA-lederen Ernst Röhm, som da var partiets nest mektigste mann. Da Rhöm falt i unåde og ble drept i «De lange knivers natt» året etter, skulle også alle spor etter ham fjernes. Flere opptak fra 1933-filmen er imidlertid med i «Viljens triumf».
Riefenstahl samarbeidet med Albert Speer i utformingen av partikongressene, og fikk stor handlefrihet og enorme ressurser til sine produksjoner. Speer var «Førerens arkitekt» som formet Nazi-Tysklands nye arkitektur i samsvar med Hitlers ønsker. Både Speers klassisistiske stilidealer og Riefenstahls filmer ga Nazi-Tyskland den estetiske fasaden som fortsatt ofte forbindes med dette regimet.
Scott Young

Liv og virke

Faren Percy Young var baseballspiller på deltid og moren Jean Ferguson Paterson var lærer. 
Young startet karrieren som journalist i Winnipeg Free Press i 1936. I 1940-årene arbeidet han for Canadian Press og skrev mest sportsartikler. Under andre verdenskrig var han krigskorrespondent for Canadian Press fra 1942 til 1943. Deretter tjenestegjorde han i den canadiske marinen resten av krigen.
Young var gift tre ganger og hadde syv barn og stebarn. I sitt første ekteskap med Edna «Rassy» Ragland fikk han sønnen Neil og Bob. Senere fikk han blant andre datteren Astrid som ved flere anledninger har opptrådt som bakgrunnsanger for broren Neil, blant annet på Kalvøya ved Oslo i 1997.
Young ble først kjent som sportsjournalist og ishockeykommentator for CBC Television i 1950-årene da han var anker for det kjente TV-programmet «Hockey Night in Canada». Senere skrev han mer enn 40 bøker, deriblant en rekke ishockeybiografier, men også den selvbiografiske «Neil and Me» hvor han forteller om hvordan det er å være faren til en verdensstjerne. Han fulgte sønnen mye på turnerer, og gir blant annet intervjuer i Jim Jarmusch' film «Year of the Horse» fra 1997 hvor de fulgte Neil og Crazy Horse på turne.
Young ble tatt opp i ishockeyens Hall of Fame i 1988 sammen med blant andre ishockeylegenden Bobby Hull, i en seremoni hvor også ishockeyentusiasten Neil Young var til stede.
Han døde i 2005 i Kingston i Ontario i en alder av 87. Sønnen Neils film Heart of Gold fra 2006 og albumet Prairie Wind som kom ut rett før Scott Youngs død, er begge tilegnet ham.